Հավելված N 80

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԱՅՐՈՒՄ-ԲԱԳՐԱՏԱՇԵՆ ՍԱՀՄԱՆԱՅԻՆ ՀՍԿԻՉ ԿԵՏԻ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) Այրում-Բագրատաշեն սահմանային հսկիչ կետի (այսուհետ՝ Կետ) պետ (այսուհետ՝ Կետի պետ) (ծածկագիրը՝ 70-26.13-Ղ4-1)**1.2.** **Ենթակա և հաշվետու է**  Կետի պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ**  Կետի պետին անմիջական ենթակա և հաշվետու են Կետի աշխատողները․  **1.4. Փոխարինող պաշտոնի կամ պաշտոնների անվանումները** Կետի պետի բացակայության դեպքում նրան փոխարինում է Կետի գլխավոր տեսուչը կամ Կետի ավագ տեսուչը.  **1.5. Աշխատավայրը** Հայաստան, Տավուշի մարզ, գ․ Բագրատաշեն, փողոց 19, թիվ 69/2, Լոռու մարզ, Ճոճկան համայնք, Երկաթուղային փողոց 1․ |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. վերահսկողություն է իրականացնում բուսասանիտարական հսկման ենթակա ապրանքների ներմուծման, արտահանման, տարանցիկ փոխադրման գործընթացների, այդ ընթացքում բուսասանիտարական կանոնների և նորմերի պահանջների կատարման նկատմամբ, ապահովում է անվտանգությունը հիմնավորող ուղեկցող փաստաթղթերի տրամադրման, փաստաթղթային ստուգման, տրանսպորտային միջոցի զննման, բուսասանիտարական հսկման ենթակա ապրանքների զննման կամ ստուգազննման, բուսասանիտարական հավաստագրի (դրա առկայության դեպքում) նմուշառման և տրանսպորտային (տեղափոխման) փաստաթղթի դրոշմակնքման, կարանտին բուսասանիտարական հսկողության (վերահսկողության) ակտի, արտահանման բուսասանիտարական հավաստագրի կազմման, կարգադրագրերի արձակման աշխատանքների իրականացումը. 2. վերահսկողություն է իրականացնում անասնաբուժական հսկման ենթակա ապրանքների ներմուծման, արտահանման, տարանցիկ փոխադրման գործընթացների՝ անվտանգությունը հիմնավորող ուղեկցող փաստաթղթերի տրամադրման, նմուշառման, փաստաթղթային և ֆիզիկական ստուգազննման՝ կենդանիների զննման, տեղափոխման (փոխադրման) պայմանների և ռեժիմի համապատասխանության ստուգման, ինչպես նաև իրականացված հսկողական միջոցառումների հիման վրա համապատասխան որոշումների ընդունման, տարանցիկ փոխադրման թույլտվության տրամադրման նկատմամբ․ 3. վերահսկողություն է իրականացնում սննդամթերքի, սննդամթերքի հետ անմիջական շփման մեջ գտնվող նյութերի, ներմուծման, արտահանման, տարանցիկ փոխադրման գործընթացների՝ անվտանգությունը հիմնավորող ուղեկցող փաստաթղթերի տրամադրման, դրոշմակնքման, կարգադրագրերի կազմման, փաստաթղթային ստուգման, զննման և (կամ) նմուշառման, տարանցիկ փոխադրման թույլտվության տրամադրման նկատմամբ. 4. ապահովում է սննդամթերքի, սննդամթերքի հետ անմիջական շփման մեջ գտնվող, անասնաբուժական և բուսասանիտարական հսկման ենթակա ապրանքների, պեստիցիդների և ագրոքիմիկատների ներմուծման, արտահանման կամ տարանցիկ փոխադրման կասեցման կամ արգելման աշխատանքները. 5. ապահովում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական կամ բուսասանիտարական հսկման ենթակա ապրանքների, ինչպես նաև պեստիցիդների և ագրոքիմիկատների ներմուծման արգելման աշխատանքները. 6. ապահովում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական կամ բուսասանիտարական հսկման ենթակա ապրանքների արտահանման արգելման աշխատանքները. 7. ապահովում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական կամ բուսասանիտարական հսկման ենթակա ապրանքների տարանցիկ փոխադրման աշխատանքները. 8. ապահովում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին Կետի մասնակցությունը. 9. կազմակերպում է ներմուծվող բեռների ստուգման, դրանցում հայտնաբերված կարանտին վնասակար օրգանիզմների, վնասակար օրգանիզմների, կարգավորվող ոչ կարանտին վնասակար օրգանիզմների մասին համապատասխան մարմիններին տեղեկացման աշխատանքները․   **Իրավունքները՝**   * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Կետի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * մասնակցել Կետի իրավասությանը վերապահված գործառույթներին, գործունեության ոլորտին առնչվող ծրագրերի, նախագծերի մշակման աշխատանքներին, քննարկվող հարցերի վերաբերյալ ներկայացնել մասնագիտական կարծիքներ, առաջարկություններ, առարկություններ․ * սննդամթերքի, սննդամթերքի հետ անմիջական շփման մեջ գտնվող նյութերի ներմուծման, արտահանման, տարանցիկ փոխադրման ժամանակ տնտեսվարող սուբյեկտից պահանջել համապատասխան երկրի լիազոր մարմնի կողմից տրված ապրանքի տվյալ խմբաքանակի անվտանգությունը հիմնավորող բեռն ուղեկցող փաստաթղթեր (առողջության սերտիֆիկատ, որակի և անվտանգության կառավարման համակարգի սերտիֆիկատ, անվտանգության սերտիֆիկատ, պետական գրանցման վկայական կամ համապատասխանության հայտարարագիր կամ բեռի տվյալ խմբաքանակի փորձարկման լաբորատորիայի փորձաքննության արձանագրություն)․ * բուսասանիտարական հսկման ենթակա ապրանքների ներմուծման ժամանակ պահանջել բուսասանիտարական կանոնների պահանջներին դրանց համապատասխանությունը հավաստող՝ արտահանող երկրի լիազոր մարմնի կողմից տրված բուսասանիտարական հավաստագիր․ * սահմանային հսկիչ կետում վերահսկման ենթակա ապրանքների անասնաբուժական հսկողության շրջանակներում պահանջել ապրանքատրանսպորտային բեռնագիր և (կամ) անասնաբուժական սերտիֆիկատ․ * Կետի աշխատողներից պահանջել իրենց վերապահված լիազորությունների կատարմանն առնչվող փաստաթղթեր, տվյալներ, բացատրություններ, տեղեկանքներ, պարտականությունների կատարման համար անհրաժեշտ փաստաթղթեր․ * սահմանային պետական վերահսկողության շրջանակներում ծագած առանձին հարցերի, Կետի գործունեության ոլորտին առնչվող խնդիրների պարզաբանման նպատակով Տեսչական մարմնի ղեկավարին ներկայացնել առաջարկություններ Կետի աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու և աշխատանքային խմբեր կազմավորելու վերաբերյալ․ * Կետի առջև դրված խնդիրների և գործառույթների իրականացման հետ կապված հրավիրել խորհրդակցություններ, ինչպես նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ.   **Պարտականությունները՝**   * սահմանային պետական վերահսկողության շրջանակներում ներմուծման, արտահանման և տարանցիկ փոխադրաման գործընթացներում օրենսդրության պահանջների խախտումներ հայտնաբերելու դեպքում արգելել կամ կասեցնել սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական կամ բուսասանիտարական հսկման ենթակա ապրանքների, ինչպես նաև պեստիցիդների և ագրոքիմիկատների ներմուծումը, արտահանումը կամ դրանց տարանցիկ փոխադրումը. * տնտեսվարող սուբյեկտին սննդամթերքի անվտանգության, անասնաբուժության կամ բուսասանիտարիայի ոլորտների վերաբերյալ Հայաստանի Հանրապետության օրենսդրության համապատասխան պահանջների խախտման մասին նախազգուշացնել, բացահայտված խախտումները վերացնելու վերաբերյալ տալ հանձնարարականներ և դրանց կատարման համար սահմանել ժամկետներ․ * օրենսդրության խախտումներ հայտնաբերելու դեպքում արգելել սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական կամ բուսասանիտարական հսկման ենթակա ապրանքների, ինչպես նաև պեստիցիդների և ագրոքիմիկատների ներմուծումը, արտահանումը և տարանցիկ փոխադրումը․ * ստուգել ներկայացված փաստաթղթերի տվյալներին վերահսկվող ապրանքների համապատասխանությունը ուղեկցող փաստաթղթերում չնշված վերահսկվող ապրանքների առկայության և անհամատեղելի ապրանքների համատեղ տեղափոխման բացառման նպատակով․ * պետական վերահսկողության ընթացքում հայտնաբերված խախտումների և անհամապատասխանությունների վերացման վերաբերյալ տնտեսավարող սուբյեկտներին տալ հանձնարարականներ և առաջադրանքներ․ * պարբերաբար ստուգումներ իրականացնել «մեկ կանգառ, մեկ պատուհան» համակարգ մուտքագրված՝ ուղեկցող փաստաթղթերին առնչվող տվյալների և դրանց հիման վրա ստեղծված էլեկտրոնային հայտերի ժամկետների նկատմամբ. * ստուգել Հայաստանի Հանրապետության տարածք սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական հսկման ենթակա ապրանքների ներմուծման, արտահանման, տարանցիկ փոխադրման ժամանակ տնտեսվարող սուբյեկտների կողմից ներկայացված ուղեկցող փաստաթղթերի համապատասխանությունն (այդ թվում՝ ըստ սահմանված ձևաչափին համապատասխանությունը) օրենսդրության պահանջներին: Համակարգել, մշակել և դասակարգել էլեկտրոնային տեղեկատվական բազա մուտքագրված՝ ուղեկցող փաստաթղթերի վերաբերյալ անհրաժեշտ տվյալները. * Տեսչական մարմնի ղեկավարին ներկայացնել զեկուցումներ, հաշվետվություններ՝ համապատասխան մարմիններում իր կող­մից սպա­սարկ­վող ոլորտին առնչվող, ինչպես նաև պաշտոնատար անձանց կողմից կա­տար­վող աշխատանք­նե­րի վիճակի մասին. * Կետի իրավասությանը վերապահված լիազորություններին, վերջինիս գործունեության ոլորտին առնչվող քննարկման ներկայացված գրությունների, ծրագրերի առնչությամբ ներկայացնել մասնագիտական կարծիքներ, առաջարկություններ և առարկություններ․ * Կետ հասցեագրված քաղաքացիների դիմում-բողոքների առնչությամբ տրամադրել մասնագիտական պարզաբանումներ․ * հետևել Կետի լիազորությունների շրջանակներում առաջարկությունների, հաշվետվությունների, տեղեկանքների, միջնորդագրերի, զեկուցագրերի և այլ գրությունների նախապատրաստման աշխատանքներին, ներկայացնել անհրաժեշտ ցուցումներ, տալ համապատասխան հանձնարարականներ, անհրաժեշտության դեպքում, ցուցաբերել մեթոդական աջակցություն. * ուսումնասիրել Տեսչական մարմնի և իր կողմից ղեկավարվող կառուցվածքային ստորաբաժանման գործառույթները կանոնակարգող և գործառույթների իրականացմանն առնչվող իրավական ակտերը, հակասությունների, բացերի հայտնաբերման դեպքում ներկայացնել դրանց վերացման, օրենդրության կատարելագործման վերաբերյալ առաջարկություններ. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն  **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման կամ փաստաթղթավարության բնագավառում` չորս տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կառավարում արտակարգ իրավիճակներում 4. Կոնֆլիկտների կառավարում 5. Բողոքների բավարարում 6. Ժամանակի կառավարում 7. Ելույթների նախապատրաստում և կազմակերպում 8. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցություն**  Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։  **4.4. Շփումներ և ներկայացուցչություն**  Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ։ |